text: Per primera vegada, l'ou com balla al Seminari Conciliar de Barcelona | Biblioteca Pública Episcopal de Barcelona
  Posted on maig 24, 2022 juny 3, 2022 by Biblioteca
  L'horari de visita és de dimarts a divendres de 9 a 20 h i dissabte de 9 a 13:30 h, accés lliure.
  És difícil de precisar-ne l'origen. Sembla que ja hi era l'any 1440, i això es dedueix d'una anotació dels llibres de comptes de l'obreria de la seu. Segons aquesta anotació, el claustre de la Catedral de Barcelona va rebre l'encàrrec d'arranjar la capella per la diada de Corpus i, a més, s'hi registra el cost d'una partida d'ous per al brollador. A l'hora de cercar-ne l'origen, també hem de tenir presents les similituds entre l'ou com balla i els jocs d'aigua que feien els musulmans en els brolladors dels patis interiors. Un d'aquests jocs consisteix justament a fer gronxar una piloteta sobre el raig d'aigua d'una font.